Grise Fiord (Nunavut)

Grise Fiord (norsk: Grisefjorden) er en inuittbosetning på Ellesmere Island og den nordligste sivile bosetningen i Canada og Nord-Amerika. I 2016 bodde det 129 mennesker i Grise Fiord. Det inuittiske navnet er Aujuittuq, som betyr «stedet som aldri smelter».

Grise Fiord ble anlagt av kanadiske myndigheter i 1950-årene for å hevde suverenitet i nord-områdene. Inuitt-familier fra Quebec ble sendt nordover etter å ha blitt lovet nye hjem og mye vilt.  Navnet Grise Fiord er gitt av nordmannen Otto Sverdrup under en ekspedisjon omkring år 1900. Han syntes hvalrossene på stedet låt som griser.

Se også
 Verdens nordligste bosetninger

Referanser

Eksterne lenker
 Grise Fiord Homepage

Ellesmereøya
Bosetninger i Nunavut